HØRINGSSVAR fra Fagforbundet teoLOgene: **Høring om endringer i personalreglement for Den norske kirke - tilsettingsråd for prester.**

TeoLOgene forstår intensjonen med å gjøre ansettelsesprosessen for prester mindre kostnadskrevende og mer effektiv, og setter pris på at det er forståelse for at det er et eget innstillingsråd og eget tilsettingsråd som utnevnes til dette. Fagforbundet teoLOgene stiller likevel spørsmål ved om innstillingsrådet og tilsettingsrådet *kan bli for like,* slik at ulike inntrykk og meninger ikke kommer tydelig nok fram, siden det er nesten de samme personene som sitter i begge råd. Likevel støtter vi høringens forslag til innstillingsråd, men ønsker at **personalsjef** sitter i tilsettingsråd i tillegg til de som allerede er foreslått. Fagforbundet teoLOgene synes det er bra at menighetsråd får være med i hele prosessen der prest skal ansettes lokalt og vet at dette har vært savnet.

Samtidig er Fagforbundet TeoLOgene svært opptatt av **formell kompetanse** i tilsetting av prester og mener at personalsjef ofte er den som har mest nødvendig formell ansettelseskompetanse. Vi ønsker å sikre rettssikkerhet og at de som ansetter er kompetente på lovverk og ansettelsesregler. Det må være krav om formell kompetanse på dette feltet for de som sitter som ansatte både i innstillingsråd og tilsettingsråd. Blant annet prostene. Særlig er dette viktig, da det foreslås at bla prosten skal lede innstillingsrådet. Vi forventer at denne kompetansen gis av arbeidsgiver til de ansatte i rådet, gjennom kurs og utdanning, der den evt mangler.

Fagforbundet teoLOgene er glade for at biskopene er med på å velge ut de prestene som skal til intervju. Når det gjelder representanten for ansatte i intervjusituasjon, er det viktig for oss at vedkommende ivaretar alle søkere uten binding til en fagforening. Alternativt kan en åpne muligheten for at flere fagforeninger kan være representert samtidig i forhold til hvor prestene som søker har sitt medlemskap. Fagforbundet TeoLOgene synes ikke dette godt nok i dag mange steder i rDnk, der våre medlemmer er søkere og vi ikke sitter i innstillingsråd.

**Fagforbundet teoLOgene mener det er noen momenter til saken som bør vurderes og klargjøres:**

Hvordan ivareta en transparent, profesjonell saksbehandling og gang i en slik desentralisert ansettelsesmodell?

Vi savner også klarhet *på hvilken ansattrepresentasjon* en ser for seg på dette nivået? Det er Fagforbundet teoLOgenes mening at den bør styrkes og ikke svekkes i en lokal modell. Ansettelser er et særdeles viktig område for de ansattes representasjon. Det er krevende for lokale tillitsvalgte og ansatterepresentanter å stille opp i et tilsettingsråd som er *et nivå ned* fra i dag. Fagforeningene for prester har utfordringer i dag med å få prester å stille som tillitsvalgte mange steder lokalt bla pga av krevende og hektiske menighetspresthverdager. Er tanken her at ansatterepresentant regionalt slik som i dag, skal stille ved alle ansettelsesråd lokalt eller ser en for seg lokale ansatterepresentanter? En risikerer ved sistnevnte å svekke ansatterepresentasjonen, hvis en ikke gir rom for en modell der tillitsvalgt fra overordnet nivå ( regionalt nivå i dag)kan stille i ansettelsesråd på dette lokale nivået. Dette er uklart for oss hvordan en tenker å

ivareta dette på en god måte og ser frem til en klargjøring av hva kirkerådet ser for seg. Fagforbundet TeoLOgene støtter en modell der regional representant fra fagforeningene kan stille i lokale ansettelsesråd der medlem er søker. Dette for å sikre ansatterepresentasjon med alle ansettelser og best mulig ivaretakelse av søker.

Det er også særdeles viktig for Fagforbundet teoLOgene at arbeidstakerrepresentant ikke fjernes ved en evt behandling av suspensjon av ansatt. Vi tror det er klokt at prostene som foreslått, fortsatt ansettes av

bispedømmeråd. En kan stille spørsmål ved om bispedømmerådet svekkes som strategisk organ når innflytelsen ved ansettelse svekkes sammenlignet med i dag. Det kan også stilles legitime spørsmål til om et slik ansettelsesorgan vil styrke demokratiet i kirken når ansettelsesorganet fratas demokratisk valgte medlemmer, med unntatt av MR-stemmen. I dag er 9/10 medlemmer i BDR valgte, enten gjennom lek eller ansatte. I et partssammensatt utvalg er bare et av medlemmene demokratisk valgt.

Det viktigste for Fagforbundet teoLOgene er likevel at de som sitter i innstillings og ansettelsesråd ivaretar kompetanse for å ivareta ansettelsesprosesser i tråd med lov og avtaleverk. Det er avgjørende at hovedtyngden av rådsmedlemmene har formell kompetanse på dette. Det gjelder bla prost, personalsjef og stiftsdirektør. Faglig kompetente ansettelsesråd er forutsetning for å sikre legitimitet til ansettelser i Dnk i fremtiden og sikre rettsikkerheten til søkere.

For Fagforbundet teoLOgene

Thore Wiig Andersen

leder